વાડજ પી.આઈ. જે.એ. રાઠવાએ જણાવ્યું કે, IIM ખાતે ચા પીને પાછા ફરતી વખતે દિવ્યાંગ રાવતે રોહિતનું પલ્સર ચલાવવા લીધું હતું અને વિશાલ પરમાર બેઠો હતો. અખબારનગર સર્કલથી દિવ્યાંગે બાઈક ભગાવી હતી. RTO ટી જંકશન વટાવી બન્ને પૂરઝડપે જતાં હતાં અને બીજા મિત્રો અંદાજે 300 મીટર પાછળ હતાં. રાત્રે બે વાગ્યાના અરસામાં સૂમસામ રોડ ઉપર અચાનક ધડાકો સંભળાયો હતો. જઈને જોયું તો દિવ્યાંગ અને વિશાલ જે બાઈક ઉપર ઝીગઝેગ જતાં હતાં તે ડિવાઈડરમાં થાંભલા સાથે ટકરાઈ હતી. 108માં સિવિલ લઈ જવાયેલા દિવ્યાંગ અને વિશાલના મૃત્યુ નિપજ્યાં હતાં. અકસ્માતમાં બે યુવકોના મૃત્યુની ઘટનાની તપાસ મહિલા PSI એન.એન. ચૌધરીએ હાથ ધરી છે..